הגרסה הישראלית של התוכנית, וייפאאוט ישראל משודרת בערוץ 10, החל מה-10 במאי 2011.
את התוכנית מנחים אביעד קיסוס וטל ברמן, דנה גרוצקי היא "כתבת השטח".
שלבים.
בתוכנית ארבעה שלבים, שאותם יש לעבור בזמן הקצר ביותר כדי לזכות בפרס על סך 50 אלף דולר, או 50 אלף שקלים בישראל.
שלב ראשון (הקוליפייר).
בשלב הראשון מתמודדים 24 אנשים, שעליהם לעבור מסלול מכשולים שמשתנה מתוכנית לתוכנית. כאשר הם נופלים אל בריכת הבוץ או למים, עליהם לשחות אל המכשול הבא. אל השלב הבא עוברים 12 המתמודדים שצלחו את המסלול בזמן הכי קצר.
שלב שני (שלב הבונוס).
קיימות מספר גרסאות לשלב זה:
שלב שלישי.
שלב זה מבוצע ארבע פעמים. בכל פעם עובר המתמודד הראשון שצלח את המסלול. בעונה השלישית נוסף אלמנט חדש בשלב, טבעת קטנה וזהובה, שהנוגע בה זוכה בבונוס בסך 1,000 דולר.
השלב הרביעי (הווייפאאוט זון).
בשלב זה גולשים המתמודדים ממגלשה ענקית או משוגרים מקטפולטה, ואז הם צריכים לטפס על מתקן.
בעונה הראשונה היה צריך לקפוץ מעל חביות, בעונה השנייה רצו על מדרגות, בעוד שזרם מים של עד 3,700 ליטר שוטף אותם. בעונה השלישית רצו אל תוף גדול מלא בקצף. לאחר מכן רצים המתמודדים לעוד כמה משטחים, ומי שמגיע בזמן הקצר ביותר, זוכה ב-50 אלף דולר.
שלב זה הוא השלב האחרון בתחרות. המתמודד שעבר אותו בזמן הקצר ביותר מנצח וזוכה ב-50 אלף דולר. בהתחלה המתמודדים מחליקים ממגלשה ארוכה, ולאחר מכן הם צריכים לטפס על מדרגות עם מפל מים, אשר בו גם זורמות כמויות קצף גדולות. בהמשך, המתמודדים עוברים דרך קורה, קפיצות אל עבר משטחים רחוקים, ועוד.
התוכנית בישראל.
"וייפאאוט (ישראל)" היא הגרסה הישראלית לשעשועון, שעלה לאוויר ב-10 במאי 2011 ערב יום העצמאות בערוץ 10, על ידי חברת ההפקות "יואב גרוס".
את התוכנית מנחים אביעד קיסוס וטל ברמן. ודנה גרוצקי משמשת כ"כתבת השטח".
כמו שאר הגרסאות הזרות, גם את הגרסה הישראלית צילמו באתר הצילומים המקורי, בארגנטינה.
בגרסה הישראלית פרס הזכייה הוא 50 אלף שקלים, והמתמודד שזוכה בתואר "בומבילת הזהב" זוכה ב-5,000 שקלים נוספים. הזכייה בפרס נבחרת על ידי המנחים, ומוענקת למתמודד שנפילתו למים הייתה המצחיקה או המוזרה ביותר.
בעונה הראשונה של התוכנית, שודרו ארבעה פרקי ספיישל. בראשון התמודדו כפילים של ידוענים, ובשני התמודדו פליטי תוכניות מציאות. בשלישי התמודדו ידוענים וברביעי התקיים ספיישל אולסטארס הזדמנות שנייה (מתמודדים שנכשלו בעבר חוזרים לנסות שוב). היה גם ספיישל חשבון סגור (עם כל האנשים שמעצבנים אותנו בחיי היום יום).
אביתר בנאי (אלבום)
אביתר בנאי הוא אלבום הבכורה של הזמר והיוצר הישראלי אביתר בנאי שהופיע בשנת 1997 בחברת הד ארצי. את האלבום הפיק חיים שמש, ובין מעבדיו היו צח דרורי, אסף אמדורסקי וקורין אלאל. האלבום הפך להצלחה במהרה ונמכר ביותר מ־50,000 עותקים. באתר המוזיקה 'השרת העיוור' הוגדר האלבום כ"רגש המזוקק והטהור ביותר שניתן לקבל ביצירה מוזיקלית".
בין השירים הבולטים באלבום: "שמתי לי פודרה", "יש לי סיכוי", "מתי נתנשק", "אבות ובנים", "כלום לא עצוב" ו"תתחנני אלי".
ב-15 בפברואר 2008, האלבום דורג במקום הרביעי ברשימת 50 אלבומי הבכורה הישראליים הטובים בכל הזמנים, מטעם מוסף 7 לילות של עיתון ידיעות אחרונות.
בשנת 2012 הוציאה חברת "הד ארצי" הוצאה מחודשת לדיסק עם מאסטרינג מחודש ודיסק עם הקלטות מוקדמות ודמו לשני שירים חדשים שלא נכללו באלבום: "בשנייה אחת" ו"תכף נתחבא". בנוסף יצא לאור דיסק עם הפרק המוקדש לתיעוד יצירת האלבום בסדרה "האלבומים" ששודרה בערוץ 8 ב-2012. בשנת 2009 דלפה לרשת קלטת דמו שהקליט בנאי עם ביצועים אקוסטיים לשירים מהאלבום, ובה עוד 3 שירים שלא יצאו לעולם: "לחמניות על המדף", "מתנה" ו"קח סכין".
לכבוד חגיגות 70 שנה למדינת ישראל (2018) ערך העיתון ישראל היום את "מצעד ה־70", שבו בחרו מומחים את "אביתר בנאי" לאלבום האולפן הישראלי הטוב בכל הזמנים (קוראי העיתון בחרו אותו במקום ה־44). בנאי אמר בתגובה "זה מרגש, מסעיר, משמח, מצחיק, מבלבל. כיף. נותן כוח להמשיך לנקות את הבית לפסח. וגם נותן כוח להמשיך וליצור ולעשות מוזיקה".
פרדי יונברג
מונטריי (קליפורניה)
מונטריי (באנגלית: Monterey) היא עיר השוכנת במחוז מונטריי לחוף מפרץ מונטריי על האוקיינוס השקט במדינת קליפורניה שבארצות הברית. העיר ידועה בשל האמנים הרבים שהתיישבו בה החל משלהי המאה ה-19 ובהיסטוריית הדיג העשירה. בין האתרים המרכזיים בעיר ניתן למנות את האקווריום של מפרץ מונטריי, שורת בתי החרושת לשימורים, רציף הדייגים ופסטיבל הג'אז של מונטריי החל פעם בשנה.
העיר נפרשת על שטח של 30.4 קמ"ר שמתוכם 21.9 קמ"ר יבשה ו-3.3 קמ"ר מים. ומתגוררים בה 30,641 תושבים נכון לשנת 2005.
היסטוריה.
בשנת 1602 ביקר במקום סבסטיאן ויסקאינו והעניק למקום את שמו מונטריי.
מקום יישוב במונטריי נוסד בשנת 1770 כנקודה הצפונית ביותר בממלכה הספרדית בצפון אמריקה. המקום כלל כמה בקתות בוץ שנושבו בידי חיילים ונזירים שהביאו למקום כמה מאות אינדיאנים ובקשו להנהיג את המקום על פי כללי המנזר הפרציסקני. התושבים קבלו פעם בשנה אספקה בספינה שהגיעה ממקסיקו, מרחק של מעל 3000 קילומטר והתבססו על יבולים מקומיים שלעיתים קרובות כשלו. לאחר כשנה וחצי נפרדו הנזירים מהחיילים והקימו נקודת יישוב כמה קילומטרים מזרחה, בשם הר כרמל, כדי להרחיק את הנשים האינדיאניות מהחיילים הספרדים.
בשנת 1786 ביקר במקום ז'אן-פרנסואה לה פרוז במסגרת מסעו מסביב לעולם, ביקור ראשון של אירופאי לא ספרדי במקום. ז'אן-פרנסואה לה פרוז השאיר ביומנו תיאור של המקום בעת ביקורו. בשנת 1792 ביקר במקום ג'ורג' ונקובר שתיאר את המקום כנעדר כל רמז לקשר עם אירופה או עם מתורבת כלשהו. הבתים היו נעדרי ריצוף והיו בהם רק מינימום של רהיטים.
אקלים.
האקלים של העיר מונטריי נשלט על ידי קרבתה לאוקיינוס השקט המגיע בשיאו לאקלים ים-תיכוני. כתוצאה מכך הטמפרטורה הגבוהה הממוצעת נעה בין 16 מעלות צלזיוס בחורף עד ל-22 מעלות בקיץ, עם כמות משקעים שנתית ממוצעת של 495 מ"מ היורדת בעיקר בתקופת הגשמים בקליפורניה בין החודשים נובמבר לאפריל. בממוצע העיר סופגת כ-70 ימים גשומים בשנה. במהלך החורף נדיר לראות שלג בעיר, על אף שלעיתים יורד שלג על פסגות ההרים הצופים על העיר.
תרבות ואמנות.
במונטריי יש קהילת אמנים משמעותית יחסית לגודלה, והיא מהווה את מרכז התרבות של מחוז מונטריי שבו קרוב לחצי מיליון תושבים.
גבינת מונטריי ג'ק נוצרה בעיר לראשונה במאה ה-18.
חינוך.
מספר מוסדות חינוך ממוקמים באזור מונטריי, כולל אוניברסיטת קליפורניה שבמפרץ מונטריי (CSUMB), המכון לשפות של משרד ההגנה (Defense Language Institute), בית הספר של הצי ללימודים מתקדמים (Naval Postgraduate School), קולג' מונטריי לחוק ומשפט, מכון מונטריי ללימודים בינלאומיים (Monterey Institute of International Studies) וקולג' חצי האי מונטריי.
רבי יהושע דסכנין
רבי יהושע דסכנין היה אמורא בן הדור הרביעי לאמוראי ארץ ישראל. חי ופעל במאה הרביעית לספירה.
מקום מגוריו היה בכפר סכנין בגליל התחתון, שם גם מזוהה מקום קברו וקבר אשתו בסמוך לקברו של רבי שמעון דסכנין. במשך הדורות שימש הקבר מקום עלייה לרגל. עולה רגל אלמוני תיאר קבר זה במאה ה-14: "ומשם הלכנו לכפר סכנין, שם רב יהושע דכפר סכנין, בארון של אבן וכיסוי של אבן נאה עליו, כלי נאה מאד, ושני צדיקים אצלו בארונות... והם בתוך בית אחד". בפי הערבים הוא כונה "א-נבי א-סאדיק" (בערבית: "النبي الصادق", תעתיק מדויק: "אלנבי אלצאדק") ונראה שקברו היה מקודש גם להם.
מאמרותיו.
רבי יהושע דסכנין היה תלמידו של רבי לוי ומחכמי האגדה הבולטים בארץ ישראל. בתלמוד הירושלמי ובמדרשים מובאים דברי אגדה רבים שמסר רבי יהושע בשם רבו, רבי לוי. בתלמוד הבבלי הוא מוזכר פעם אחת בלבד.
דרך ארץ זוטא
אלבר אלטו
מאלין מוסטרום
בג&quot;צ דנילוביץ
יהודה בן תימא
יהודה בן תימא היה תנא שלא נודע זמנו. הגאוגרף יהודה זיו סבור שבן תימא הוא בן העיר תימא הנמצאת בחצי האי ערב. יש שרצו להוכיח שחי לאחר החורבן, ויש הממקמים את זמנו למאה ה-2 לספירה. לתקופת מרד בר כוכבא.
שמו מוזכר פעם אחת במשנה וכמה פעמים בברייתות. בכמה מקומות הוא נזכר כ"רבי יהודה בן תימא", ובאחרים ללא התואר "רבי". בכמה מקומות בתלמוד נזכר התנא "בן תימא" וייתכן שהוא רבי יהודה בן תימא לפני שסמכו אותו.
בתלמוד מתוארים רבי יהודה בן תימא וחבריו כ"בעלי משנה". על פי התלמוד בזמנם היו שש מאות או שבע מאות סדרי משנה. הרשב"ץ מביא דעה שמדובר ביהודה בן דמא שהיה אחד מעשרת הרוגי מלכות ומוסיף שמדובר בבן אחותו של רבי ישמעאל.
אמרתו המפורסמת ממסכת אבות: "הווי עז כנמר וקל כנשר, רץ כצבי וגיבור כארי, לעשות רצון אביך שבשמים" פותחת את דברי הטור והשולחן ערוך.
מקום קברו מצוין ליד מושב דלתון בגליל העליון.
מטח צד
דומלסוונסקאן
תותח קרופ 75 מ&quot;מ
חמישים המסעדות הטובות בעולם
איי חוף דור
איי חוף דור ומעגן מיכאל
איי חוף דור ומעגן מיכאל הם קבוצה של חמישה איים שמהווים חלק מרכס הכורכר המערבי שנפרד מהחוף בשל תהליכי גידוד. שמות האיים הם שחפית, דור, טפת וחופמי הממוקמים ממערב למושב דור ואי היונים הממוקם ממערב למעגן מיכאל. האיים משמשים כאתר קינון לעופות מים ובהם שחפית ים ושחף צהוב רגל. בנוסף צומח על האיים אוכם חופי שהוא צמח בר בסכנת הכחדה בישראל.
שמורת טבע איי חוף דור-מעגן מיכאל כוללת את חמשת האיים הללו והעלייה עליהם אסורה. השמורה הוכרזה ב-26 בנובמבר 1964 ושטחה 21 דונם.